17.01.2023.

*Par iepirkuma procedūras*

*“Elektroautobusu uzlādes stacijas infrastruktūras izbūve”*

 *(ID Nr.RS/2022/77) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*Jautājums: iepirkuma procedūras nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” 7.1 punktā “Iekārtas vadība” un nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” sadaļā “Vispārējais elektroautobusu uzlādes stacijas raksturojums” izvirzīta prasība – “Iekārtām ir jābūt sertificētām darbam ar ārējās komunikācijas protokolu OCPP 1.6-j vai jaunākai versijai, iekļaujot atbilstības sertifikātu apliecinājums, kā arī ražotāja apliecinājumu par iekārtu atbilstību darbam ar ārējās komunikācijas protokolu OCPP 2.0.1., plānoto sertifikācijas datumu iekārtai darbam ar OCPP 2.0.1, kā arī apstiprinājumu atjaunot iekārtu programmatūru uz šo protokolu pēc iekārtas sertifikācijas par atbilstību OCPP 2.0.1 saņemšanas.”*

* 1. *Jāņem vērā, ka OCPP sertifikāciju ir jāveic konkrētam uzlādes stacijas modelim, ar konkrētu instalēto programmatūras versiju. Ņemot vērā, ka uzlādes staciju programmatūra regulāri tiek uzlabota nepieciešams veikt resertifikāciju katrai jaunajai versijai.*

*Lūdzam skaidrot vai atbilstības sertifikātu par iekārtas sertifikāciju darbam ar ārējās komunikācijas protokolu OCPP 1.6-j jāiesniedz kopā ar piedāvājuma dokumentiem vai iekārtu nodošanas, testēšanas posmā.*

Atbilde:

Kopā ar piedāvājuma dokumentiem jāiesniedz apliecinājums par iekārtu atbilstību OCPP 1.6-j sertifikācijai. Iekārtu testēšanas un nodošanas posmā jāiesniedz apliecinājums par iekārtu atbilstību OCPP 2.0.1. sertifikācijai.

* 1. *Vai par atbilstošu tehniskās specifikācijas prasībām izvērtējot atbilstību tiks atzīta iekārta par kuras atbilstību darbam ar ārējās komunikācijas protokolu OCPP 1.6-j tiks iesniegts ražotāja apliecinājums un iekārtu nodošanas, testēšanas posmā tiks iesniegts sertifikāts, kas apliecina uzlādes iekārtu atbilstību prasībai par ārējās komunikācijas protokolu OCPP 1.6-j?*

Atbilde:

Informējam, ka iespējamā pretendenta jautājumā norādītais netiks uzskatīts par atbilstošu. Nodošanas posmā jāiesniedz apliecinājums par iekārtas atbilstību OCPP 2.0.1. sertifikācijai.

* 1. *Uzlādes staciju OCPP sertifikācija tiek veikta saskaņā ar OCA (Open Charging Alliance) prasībām, sertifikācijas procedūru, apstiprinātām testa procedūrām un testu plāniem.*

*Līdz šai dienai (10.01.2023.) OCA (Open Charging Alliance) nav izstrādājusi un publicējusi uzlādes iekārtu sertificēšanas prasības OCPP 2.0.1 sertifikācijai – sertifikācijas procedūras prasības, testu plānus un izmaksas.*

*Ņemot vērā iepriekš minēto nav iespējams piedāvāt uzlādes staciju, kas sertificēta atbilstoši OCPP 2.0.1, paredzēt un piedāvājuma cenā iekļaut sertifikācijas izmaksas, kā arī paredzēt plānoto sertifikācijas datumu darbam ar OCPP 2.0.1.*

*Lūdzam veikt grozījumus iepirkuma nolikumā – no nolikuma izņemt prasību sniegt informāciju par plānoto datumu iekārtai darbam ar OCPP 2.0.1.*

Atbilde:

Informējam, ka nolikumā 13.01.2023. ir veikti grozījumi. Papildus paskaidrojam, ka pretendentiem ir jānorāda provizoriskais sertifikācijas periods iekārtai darbam ar OCPP 2.0.1.

*2.jautājums:*

*Atsaucoties uz Pasūtītāja 03.01.2023. sniegto atbildi – “Pasūtītājs nenodrošina API, bet Pretendentam jānodrošina API izstrāde integrācijas veikšanai” vai pareizi saprotam, ka integrācijai nepieciešamā API izstrādi Pasūtītāja ERP sistēmai ir jānodrošina Pretendentam, lai izveidotu integrāciju, attiecīgi piedāvājumā iekļaujot Pasūtītāja ERP sistēmas API izstrādes izmaksas?*

Atbilde:

Jā.

*3.jautājums:*

*Lai nodrošinātu vienlīdzīgu attieksmi pret visiem pretendetiem, brīvu konkurenci un efektīvu Pasūtītāja līdzekļu izmantošanu (Sabiedrisko pakalpojumu sniedzēju iepirkumu likuma 2. pants), lūdzam veikt grozījumus iepirkuma procedūras nolikuma 7. pielikuma “UZLĀDES STACIJAS TEHNISKĀ SPECIFIKĀCIJA” 9. sadaļas “Citas prasības (t.sk. zaļā publiskā iepirkuma komponentes)” 9.1 punktā izvirzītajai prasībai Efektivitāte pie nominālās jaudas/ lietderības koeficients - ≥ 0,95, šādā redakcijā - Efektivitāte pie nominālās jaudas/ lietderības koeficients ≥ 0,95% +/- 1%.*

Atbilde:

Informējam, ka saskaņā ar nolikumu un Sabiedrisko pakalpojumu sniedzēju iepirkumu likuma 42.panta astoto daļu, pretendenti var pieprasīt papildus informāciju par iepirkuma procedūras dokumentos iekļautajām prasībām, taču iespējamais pretendents lūdz grozīt nolikuma prasības.

Norādām, ka Pasūtītājs šobrīd neplāno veikt grozījumus nolikumā.

*4.jautājums:*

*Saskaņā ar standartu ISO 15118 transportlīdzeklis nosūta uz uzlādes staciju informāciju par transporta līdzeklī uzstādītā kontroliera MAC adresi. Vai par atbilstošu tehniskās specifikācijas prasībām izvērtējot piedāvājumu tiks atzīts risinājums, kas nodrošina, ka nav iespējams kļūdīties ievadot nepareizu transportlīdzekļa reģistrācijas numuru uzlādes stacijas lādētāja displejā un nav iespējas krāpties, izvēloties citu transportlīdzekļa numuru – pirms uzlādes ir jāizvēlas uzlādējamā transportlīdzekļa reģistrācijas numuru vai nosaukumu, vadības un monitoringa sistēmā katra transportlīdzekļa reģistrācijas numurs (vai nosaukums) tiek piesaistīts transportlīdzekļa MAC adresei, reģistrācijas numurs vai nosaukums tiek izmantots datu apmaiņā, uzlādes statistikas veidošanā?*

Atbilde:

Informēja, ka iespējamā pretendenta jautājumā norādītais tiks uzskatīts par atbilstošu.

*5.jautājums:*

*Lūdzu apstiprināt, ka pēc iepriekš sniegtās informācijas par datu apmaiņu starp vadības un monitoringa sistēmu un ERP sistēmu User ID (darbinieka darba numurs), lai identificētu, kurš ir aktivizējis uzlādes procesu tiks piesaistīts RFID kartei ar kuru tiks veikta autorizācija, lai veiktu uzlādi. Vadības un monitoringa sistēma nodrošina funkciju piesaistīt RFID karti darbinieka vārdam. Informācija par darbinieka vārdu, kurš aktivizējis uzlādi tiks nodota uz Pasūtītāja ERP sistēmu.*

Atbilde:

Jā, apstiprinām. Darbinieka identifikācijas karte satur datus – Darbinieka darba numurs (ciparu kombinācija, kas ir unikāla katram darbiniekam), Vārds, Uzvārds. ERP sistēmā darbinieks tiek identificēts pēc darba numura.

*6.jautājums:*

*Lai Pasūtītājs saņemtu saimnieciski izdevīgāku piedāvājumu un, lai darbuzņēmējs piedāvājumā neiekļautu papildus izmaksas, kas saistītas ar apgrozāmo līdzekļu piesisti neprognozējamu materiālu un iekārtu cenu svārstību dēļ, lūdzam grozīt nolikuma 9. pielikuma punktu 3.3.2.1., papildus tajā paredzot samaksu par piegādātajiem un Pasūtītājam nodotajiem materiāliem un iekārtām saskaņā ar ikmēneša izpildēm.*

Atbilde:

Informējam, ka saskaņā ar nolikumu un Sabiedrisko pakalpojumu sniedzēju iepirkumu likuma 42.panta astoto daļu, pretendenti var pieprasīt papildus informāciju par iepirkuma procedūras dokumentos iekļautajām prasībām, taču iespējamais pretendents lūdz grozīt nolikuma prasības.

Norādām, ka Pasūtītājs šobrīd neplāno veikt grozījumus nolikumā (līguma projektā).

*7.jautājums - ņemot vērā:*

* *šajā vēstulē uzdotos jautājumus;*
* *jautājumus, kas uzdoti citās vēstulēs, bet, uz kuriem Pasūtītājs vēl nav sniedzis atbildes;*
* *Pasūtītāja jau sniegtās atbildes, kas būtiski ietekmē darbuzņēmēja piedāvājuma sagatavošanas resursus un nepieciešamo laiku;*

*lūdzam pagarināt piedāvājuma iesniegšanas laiku par 3 (trīs) nedēļām.*

Atbilde:

Informējam, ka nolikumā 13.01.2023. ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) un šobrīd piedāvājumu iesniegšanas termiņš ir 26.01.2023.

*8.jautājums:*

*Vēršam uzmanību, ka iepirkuma dokumentācijai pievienotajā pielikumā “nolikuma 5.pielikums tāme.xlsx” norādītie darbu daudzumu, pilnas segas konstrukcijas atjaunošanai nesakrīt ar projekta dokumentācijā dotajiem apjomiem, kā arī pilnas segas konstrukcijas atjaunojamo segumu daudzums tāmē ir lielāks par doto apjomu minerālmateriālu kārtām.*

*Lūdzam Pasūtītāju pārskatīt apjomus un nepieciešamības gadījumā veikt korekcijas. Gadījumā, ja izmaiņas netiks veiktas, lūdzam apstiprināt, ka darbus apmaksās par faktiski izpildīto apjomu.*

|  |  |  |
| --- | --- | --- |
| *Minerālmateriālu kārtas* |  |  |
| *Salturīgā kārta* | *m2* | *4 842.67* |
| *Šķembu virskārta 0/45* | *m2* | *1 966.67* |
| *Šķembu apakskārta 0/56* | *m2* | *1 966.67* |
| *Izsija bruģim* | *m2* | *2 750.00* |
| *Segumi ar pilnu konstrukciju* |  |  |
| *Bruģa segums* | *m2* | *2 733.00* |
| *Asfalta segums* | *m2* | *1 918.00* |
| *Segumu atjaunošana, izbūvējot pilnu konstrukciju (kopā)* | *m2* | *4 651.00* |
| *Šķembu virskārtas apjoms (kopā)* | *m2* | *1 966.67* |
| *Trūkstošais šķembu, gan virskārtas, gan apakškārtas apjoms* | *m2* | *2 684.33* |

Atbilde:

Informējam, ka sakarā ar veiktajiem labojumiem būvprojekta daļā *Teritorijas ceļa darbi* būvizstrādājumu daudzumos un būvdarbu apjomos, par pareizām uzskatīt Lokālajā tāmē (nolikuma 5. pielikums) esošās pozīcijās un tajās norādītos būvizstrādājumu daudzumus un būvdarbu apjomus.

Gadījumā, jafaktiski izpildīto darbu apjoms neatbildīs 5.pielikumā noteiktajam, Pasūtītājs apstiprina, ka apmaksa tiks veikta par faktiski izpildīto darbu apjomu atbilstoši līgumā norādītajām cenām.

*9.jautājums:*

*Lokālajā tāmē Nr. 3-1. “Ārējais ūdensvads un kanalizācija”, nav iekļauti demontāžas un/vai rakšanas darbu apjomi, kas būtu jāveic pirms tīklu izbūves.*

*Lūdzam papildināt lokālo tāmi ar nepieciešamajiem demontāžas/rakšanas darbiem un apjomiem.*

Atbilde:

Paskaidrojam, ka Lokālās tāmes Nr. 3-1 pozīcijas ir sastādītas saskaņā ar spēkā esošo normatīvo aktu prasībām, kas regulē būvizmaksu noteikšanas kārtību un Pretendentam tāmes attiecīgajās pozīcijās ir jāiekļauj visas izmaksas, kas saistītas ar attiecīgā darba izpildi, tajā skaitā, tranšejas rakšana un aizbēršana, materiālu nogādāšana tranšejās, trases un cauruļvadu kritumu pārbaude u.c.

*10.jautājums:*

*Lūdzam precizēt, vai nolikuma pielikuma Nr.1 forma attiecas tikai uz bankas izsniegtu piedāvājuma nodrošinājumu (n.p. 6.1.1.), vai arī nolikuma pielikuma Nr.1 forma jāiesniedz arī tad, ja piedāvājuma nodrošinājumu ir izsniegusi apdrošināšanas sabiedrība.*

Atbilde:

Paskaidrojam, ka paraugs, kas pievienots nolikuma 1.pielikumā, attiecas uz piedāvājuma nodrošinājumu, kas izsniegts kā bankas garantija.

Iepirkumu komisijas priekšsēdētāja Inta Novika